שגיאות פרמטריות בתבנית:מבנה   
פרמטרים ריקים [ מיקום ] לא מופיעים בהגדרת התבנית 

גשר קארל ממבט על
פסל ישו וסביבו הכיתוב "קדוש, קדוש, קדוש, יהוה צבאות" המוצב על גשר קארל.
**גשר קארל** (בצ'כית: **Karlův most**) הוא גשר היסטורי מפורסם החוצה את נהר הוולטאבה בפראג, בירת צ'כיה. שליט האימפריה הרומית הקדושה, קארל הרביעי, בנה את הגשר ומכאן שמו.

מידות הגשר
----------

אורכו של הגשר 515 מטרים בין שני מגדליו ורוחבו 9 מטרים וחצי - רוחב המספיק למעבר של 4 כרכרות רתומות לסוסים. נהר הוולטאבה הוא נהר רדוד יחסית, ועל כן הגשר אינו גבוה.

היסטוריה
--------

בתחילת המאה ה-12 החלה העיר פראג לגדול ובמהרה היה צורך בבניית גשר שיחבר בין חלקה העתיק של העיר לחלק החדש יותר. בתחילה היה זה גשר צר וצנוע בשם גשר יהודית שנבנה ב-1170 ונקרא על שמה של יהודית, אשת המלך ולאדיסלאב הראשון. בשנת 1342 עלה נהר הוולטאבה על גדותיו והציף את הגשר הישן.
אסטרולוגים ונומרולוגים מלכותיים הציעו את ה-9 ביולי 1357 בשעה 5:31 בבוקר כזמן המתאים להנחת אבן היסוד, וכך היה. הפלינדרום 135797531 מונצח במגדל הגשר העתיק.
המלך קארל הרביעי הניח את אבן הפינה בעצמו, ואז החלו עבודות הבנייה. מי שניהל את עבודות הבנייה היה האדריכל הצ'כי פטר פארלר. בניית הגשר הסתיימה בתחילת המאה ה-15.

עד המאה ה-19, היה הגשר אמצעי המעבר היחיד שחיבר בין שתי גדותיו של הנהר, מהעיר העתיקה ל"רובע הקטן" (Malá strana). האגרה ששולמה על המעבר בגשר הייתה ממקורות ההכנסה החשובים של עיריית פראג.

גשר קארל כיום
-------------

כיום מהווה גשר קארל מוקד משיכה לכ-18 מיליון התיירים הפוקדים את העיר פראג מדי שנה. הגשר סגור לכלי רכב. לאורך הגשר נמצאים 30 העתקים של פסלי שליטים וקדושים נוצריים (הפסלים המקוריים נמצאים במוזיאון הלאומי של פראג).

אחד הפסלים הבולטים הוא של זה של ישו הצלוב, ועל הפסל כתובת בעברית באותיות זהב: "קדוש קדוש קדוש יהוה צבאות" (ספר ישעיהו, פרק ו', פסוק ג'). כיתוב זה נוסף בשנת 1696 כעונש ליהודי מפראג, שהורשע בביזוי צלב, כיוון שלא הסיר את כובעו בעוברו לפניו[דרוש מקור], או כעונש על הקהילה היהודית שאחד מבניה רקק לצד הפסל. היהודי הרוקק, על פי האגדה, הומת בעינויים. בחודש ינואר 2007 הושחת הפסל והמילים העבריות נעקרו ולאחר מכן הוא שוקם.

אמנים רבים - בעיקר ציירים ומוזיקאים - מגיעים מדי יום לגשר, וכן רוכלים המגיעים למכור את מרכולתם.

הגשר הוא נקודת תצפית מרהיבה על העיר ביום ובלילה, וניתן לראות אבני דרך רבות: מצודת פראג, קתדרלת ויטוס הקדוש, גבעת פטז'ין, מגדל רוזלדנה, שהוא העתק של מגדל אייפל הפאריזאי ועוד.

גלריה
-----

* פסלי הקדושים ואצלב הראשון דוכס בוהמיה, זיגיסמונד מבורגונדי, ונורברטפסלי הקדושים ואצלב הראשון דוכס בוהמיה, זיגיסמונד מבורגונדי, ונורברט
* פסל איבו מאת מתיאס בראוןפסל איבו מאת מתיאס בראון
* אנה הקדושהאנה הקדושה
* פסל המדונה והילד, דומיניקוס הקדוש ותומאס אקווינספסל המדונה והילד, דומיניקוס הקדוש ותומאס אקווינס
* קירילוס ומתודיוסקירילוס ומתודיוס
* המדונה והילד, וברנאר מקלרבוהמדונה והילד, וברנאר מקלרבו
* ויטוס הקדוש מאת פרדיננד מקסימיליאן ברוקוףויטוס הקדוש מאת פרדיננד מקסימיליאן ברוקוף
* פסל פרנסיס בורגיה הדוכס הרביעי של גנדיה מאת פרדיננד מקסימיליאן ברוקוףפסל פרנסיס בורגיה הדוכס הרביעי של גנדיה מאת פרדיננד מקסימיליאן ברוקוף
* פרנסיסקו חאווייר מאת פרדיננד מקסימיליאן ברוקוףפרנסיסקו חאווייר מאת פרדיננד מקסימיליאן ברוקוף
* פסל סנט לודמילה וואצלב הראשון דוכס בוהמיה מאת מתיאס בראוןפסל סנט לודמילה וואצלב הראשון דוכס בוהמיה מאת מתיאס בראון
* ברברה הקדושה, מרגרטה הבתולה, ןאלישבע, אם יוחנן המטבילברברה הקדושה, מרגרטה הבתולה, ןאלישבע, אם יוחנן המטביל
* פייטהפייטה
* פסלי יוחנן מתיא, פליקס מוואלואה וסנט איוואן מאת פרדיננד מקסימיליאן ברוקוףפסלי יוחנן מתיא, פליקס מוואלואה וסנט איוואן מאת פרדיננד מקסימיליאן ברוקוף
* חלומה של סנט לויטגרד מאת מתיאס בראוןחלומה של סנט לויטגרד מאת מתיאס בראון
* אוגוסטינוסאוגוסטינוס
* תדיאוס הקדוש מאת יאן אולדריך מאיירתדיאוס הקדוש מאת יאן אולדריך מאייר
* פיליפ בניזיפיליפ בניזי
* ניקולאס דה טולנטינוניקולאס דה טולנטינו
* סנט קייגטאן מאת פרדיננד מקסימיליאן ברוקוףסנט קייגטאן מאת פרדיננד מקסימיליאן ברוקוף
* פסל האביר ברונקוויק למרגלות הגשרפסל האביר ברונקוויק למרגלות הגשר
* אנטוניוס מפדובה מאת יאן אולדריך מאייראנטוניוס מפדובה מאת יאן אולדריך מאייר
* קוסמאס ודמיאנוס הקדושים מאת יאן אולדריך מאיירקוסמאס ודמיאנוס הקדושים מאת יאן אולדריך מאייר

קישורים חיצוניים
----------------

ויקישיתוף מדיה וקבצים בנושא **גשר קארל** בוויקישיתוף
* דף מידע בעברית על גשר קארל

הערות שוליים
------------

1. ↑  פסוק קדוש על הפסל?!, באתר הידברות.

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007534752505171
* GND: 4324745-3
* LCCN: sh94002936
* LNB: 000328260
* NKC: ge117667
* VIAF: 315530026
* WorldCat: viaf-315530026

 |